সদৌ অসম জল সম্পদ ঠিকাদাৰ সন্থাই ১৯ ছেপ্টেম্বৰত অভিযোগ কৰিছে যে তেওঁলোকে জল সম্পদ বিভাগৰ পৰা কোনো ই-টেণ্ডাৰিঙৰ জাননী পোৱা নাই।
উল্লেখ্য যে ১০ ছেপ্টেম্বৰত ডিব্ৰুগৰ জল সম্পদ ঠিকাদাৰ সন্থাই স্বজন-তোষণ, ৰাজনৈতিক পৃষ্ঠপোষকতাৰ প্ৰতিবাদত অনিৰ্দিষ্টকালীন অনশন ধৰ্মঘট আৰম্ভ কৰিছিল আৰু ১২ ছেপ্টেম্বৰত ধৰ্মঘট উঠাই লৈছিল।
সদৌ অসম জল সম্পদ ঠিকাদাৰ সন্থাই বিষয়টোৰ ওপৰত মুখ্য মন্ত্ৰী সোণোৱালৰ হস্তক্ষেপ বিছাৰিছে।
সন্থাৰ সভাপতিগৰাকীয়ে কৈছে যে ১২ ছেপ্টেম্বৰত তাৰিখে জল সম্পদ বিভাগে তেওঁলোকৰ অধিকাংশ দাবীয়েই মানি লৈছিল 'বিগ পেকেজ' সম্পৰ্কীয় দাবী অতি শীঘ্ৰেই পূৰণ কৰাৰ লিখিত আশ্বাস দিছিল যদিও আজি পৰ্যন্ত মূল দাবীটো সমাধান কৰাৰ ওপৰত আলোচনা কৰা হোৱা নাই।
বৰগোহাঞিয়ে কৈছে যে বিগ পেকেজ ব্যৱস্থাই সৰু ঠিকাদাৰসকলক সমস্যাত পেলাব।
এনে এটা প্ৰকল্প হৈছে মুখ্য মন্ত্ৰী সৰ্বানন্দ সোণোৱালৰ গৃহ সমষ্টি চাবুৱাত মুলুকগাঁৱত ব্ৰহ্মপুত্ৰৰ স্পীল চেনেলসমূহৰ পৰা 'ভূমি পুনৰুদ্ধাৰ'ৰ আঁচনিৰ ৪০ লাখ টকীয়া প্ৰকল্পৰ এটা ঠিকা নিয়ম বহিৰ্ভুতভাৱে এগৰাকী ঠিকাদাৰক প্ৰদান কৰা হৈছিল।
একেদৰে ৪৬.৯৮ লাখ টকীয়া ৪ কিঃমিঃৰ বগীবিল আইথান ৰিঙৰ বান্ধ পুনৰুদ্ধাৰৰ আন এটা প্ৰকল্পৰ ঠিকাও টেণ্ডাৰ অবিহনেই ঠিকাদাৰক প্ৰদান কৰা হৈছিল।
আনকি আকস্মিক পুঁজি আঁচনিসমূহো কোনো ই-টেণ্ডাৰিং অবিহনেই কেইজনমান নিৰ্দিষ্ট ঠিকাদাৰক প্ৰদান কৰা হৈছে। ৰাজনৈতিক পৃষ্ঠপোষকতা থকা ব্যক্তিকহে ঠিকাৰ কাম দি অহা হৈছে বুলি সন্থাই অভিযোগ কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
